钦定古今图书集成/明伦汇编/闺媛典/第116卷 > 贞女引
## 钦定古今图书集成/明伦汇编/闺媛典/第116卷 > 贞女引

《琴苑要录》曰：“《贞女引》者，鲁次室女之所作也。次室女倚柱悲吟而啸，邻人谓曰：‘欲嫁耶？何吟之悲也。次室女曰：‘嗟乎，吾伤民心，悲而啸，岂欲嫁哉’。自伤怀洁而为邻人所疑，于是褰裳而去之，入山林中，见贞女之庙，喟然叹悲，援琴而歌云云，自缢而死。系骸骨于林木，附神灵于贞女，故曰《贞女引》’。” 《乐录》

曰：鲁处女见女贞木而作歌，亦谓之《女贞木歌》。

菁菁茂木，隐独荣兮。变化垂枝，含蕤英兮。修身养志，
建令名兮。厥道不同，善恶并兮。屈躬就浊，世疑清兮。
怀忠见疑，何贪生兮？